Държавен вестник, бр. 76, 2016 г., стр. 103

БРОЙ  76	
Д Ъ Р Ж А В Е Н  В Е С Т Н И К 	
СТР.  103  
1. до 12 на сто от общия размер на одо­
брената финансова помощ по проекта само 
за разходи, свързани с проекта, в това число 
разходи за хонорари за архитекти, инженери 
и консултанти, консултации за икономическа 
и екологична устойчивост на проекта, като 
авансовото плащане не трябва да надхвърля 50 
на сто от стойността на одобрената финансова 
помощ по проекта за разходите по тази точка 
след съгласуване на обществената поръчка от 
РА и вписване на избрания изпълнител в до­
говора за предоставяне на финансова помощ;
2. разликата до 50 на сто от стойността 
на одобрената финансова помощ по проекта 
след съгласуване на обществената поръчка и 
сключване на допълнително споразумение с РА 
по договора за предоставяне на финансовата 
помощ за вписване на избрания изпълнител;
3. сборът от размера на авансовото плаща­
не по т. 1 и 2 не трябва да надхвърля 50 на 
сто от стойността на одобрената финансова 
помощ по проекта.“
§ 7. В чл. 23 се правят следните изменения 
и допълнения:
1. В ал. 1, в изречение първо след думата 
„кандидата“ се добавя „или членовете на 
групата/организацията на производители“, 
а след думата „земя“ се поставя запетая и 
думите „и отглежданите култури“ се заменят 
със „с отглежданите култури и/или нуждите 
на животновъдния обект“.
2. В ал. 2 след думата „кандидата“ се добавя 
„или членовете на групата/организацията на 
производители“.
3. Създава се ал. 3:
„(3) Параметрите и капацитетът на напо­
ителните системи, за които се предоставя 
финансова помощ, трябва да съответстват 
на площта на обработваната от кандидата 
земя и отглежданите култури. Кандидатът 
доказва това съответствие чрез обосновка в 
бизнесплана, която подлежи на оценка от РА 
въз основа на представените към заявлението 
за подпомагане документи.“
§ 8. В чл. 24, ал. 1 в основния текст преди 
т. 1 след думата „продажба“ се добавя „и/или 
за нуждите на животновъдния обект“.
§ 9. Създава се чл. 28а:
„Чл. 28а. (1) Финансова помощ се предоставя 
за инвестиции за напоителни системи, ако:
1. са в съответствие с Плана за управление 
на речните басейни за съответния район, в 
чийто териториален обхват ще се извършват 
инвестициите;
2. кандидатът има осигурен достъп до услуги 
за напояване и/или е титуляр на действащо 
разрешително за водовземане или за ползване 
на воден обект за изграждане, реконструкция 
или модернизация на съоръжение за водовзе­
мане по Закона за водите и се изпълняват 
параметрите и условията в разрешителното;
3. са налични или са предвидени за заку­
пуване и монтиране уреди за измерване на 
потреблението на вода в рамките на плани­
раните инвестиции;
4. има влязъл в сила административен 
акт, издаден по реда на глава шеста от За­
кона за опазване на околната среда и/или 
Закона за биологичното разнообразие, или 
писмо, издадено по реда на чл. 2, ал. 2 от 
Наредбата за условията и реда за извършване 
на оценка за съвместимостта на планове, 
програми, проект и инвестиционни предло­
жения с предмета и целите на опазване на 
защитените зони (ДВ, бр. 73 от 2007 г.), с 
който/което се одобрява осъществяването 
на инвестиционното предложение.
(2) Инвестиции за рехабилитация на същест­
вуващи напоителни системи са допустими, 
при условие че:
1. осигуряват най-малко 15 на сто потен­
циална икономия на вода, когато се използва 
вода от водно тяло, определено в съответния 
действащ План за управление на речните 
басейни най-малко в добро екологично със­
тояние – за повърхностните води, или добро 
количествено състояние – за подземните води;
2. осигурява най-малко 15 на сто потенци­
ална икономия на вода и ефективно намаление 
на консумацията на вода с не по-малко от 50 
на сто от потенциалната икономия, когато 
се използва вода от водно тяло, определено 
в по-ниско от добро екологично или коли­
чествено състояние в съответния действащ 
План за управление на речните басейни и е 
обосновано изключение по чл. 156в или 156е 
от Закона за водите. 
(3) Условията по ал. 2 не се прилагат 
за инвестиции, свързани само с енергийна 
ефективност на съществуващо съоръжение, 
инвестиции за съоръжения за съхранение на 
вода или за инвестиции, които използват само 
рециклирани води.
(4) Инвестициите по ал. 1, свързани с нетно 
увеличение на напояваната площ, трябва да не 
оказват значително отрицателно въздействие 
върху околната среда, което е преценено по 
съответната процедура по реда на глава шеста 
от Закона за опазване на околната среда.
(5) Инвестициите по ал. 4, за които еко­
логичното или количественото състояние на 
водното тяло, което се засяга, е определено 
в по-ниско от добро състояние, в съответния 
действащ План за управление на речните 
басейни трябва да включват и инвестиции 
в съществуваща напоителна система и по 
предварителна оценка да осигуряват:
1. най-малко между 15 на сто и 25 на сто 
потенциална икономия на вода съгласно тех­
ническите характеристики на съществуващата 
инсталация и
2. ефективно намаление на потреблението 
на вода с не по-малко от 50 на сто от потен­
циалната икономия в рамките на система за 
съответното земеделско стопанство.